Waqa' l-ass ... ma nafx jekk qrajtux l-ahhar pastorali li hargu l-Isqfijiet Maltin. Ma qalulniex direttament li jekk nivvotaw favur id-divorzju ha mmorru l-Infern u nispicca ninharqu ghall-infinita. Minflok dahhlu l-kuncett tal-'Konsegwenzi Irreparabbli'. Bhas-soltu jitkellmu tqil halli min ma tantx ghandu edukazzjoni jinxef bil-biza' u min hu edukat l-ewwel jithawwad imbaghad wara jinxef bil-biza' ta' sahta dejjiema ma' Belzebub! Din tal-kliem tqil u teologiku tattika antika li fil-fatt ma tantx kien juzaha l-aktar bniedem li gab l-ghaqda f'Malta; persuna li zgur li se qieghda tgawdi l-glorja tal-Genna minhabba l-hniena u l-modrija li kienet turi mal-proxxmu kif ried u ghallem Gesu Kristu. Qed nirreferi ghall-Arcisqof Mikiel Gonzi li rnexxielu jifred il-poplu aktar minn kull politikant li kellna u li spicca dahhal id-Dnub il-Mejjet u l-Interdett fuq il-Laburisti, tant li hafna minnhom spiccaw midfuna fil-mizbla u jizzewgu bil-mohbi f'xi sagristija u llum ma jridux jafu b'Knisja. Jekk affarijiet bhal dawn ma jikkonvincux il-poplu li l-Isqfijiet ta' Malta mhuma xejn aktar minn xjuh maqtugha mir-realta' li d-decizjonijiet taghhom jaghmlu hsara hafna akbar minn dawk tan-nies normali, it-tort tal-poplu ghax wara storja mizghuda bil-hnizrijiet u ruxxmata hnizrijiet ohra ricenti bhall-kwistjoni tal-pedofilija u l-fottament ta' l-iskejjel tal-Knisja li ghamluhom bastjun ta' l-elitizmu (staqsu lil min hu gej minn San Alwigi), mhux missu tghallem imma minflok joqghod jitrieghed f'rokna jistenna x-xjaten jigu ghalih jigbduh l-infern. Skond il-pastorali, min jivvota "Iva" fir-referndum ghad-divorzju jkun qieghed jisfida lill-Alla u l-Magisterium tal-Knisja li ssostni li l-kelma taghha hija nfallibli. Imma ejja naraw jekk verament hiex infallibli. Fil-fatt, skond il-Koncilju Vatican I (Kapitlu 4, Numru 9), l-idea li l-Papa qatt ma jista' jizbalja meta johrog il-Magisterium (it-taghlim tal-Knisja) hija erezija sakemm dan ma jobdix il-kriterji kollha tal-Bibbja u kemm hemm kitba fuq id-divorzju fil-Bibbja? (Ghal spjegazzjoni aktar dettaljata aqraw l-artiklu ta' Dun Mark Montebello li tqieghed f'dan il-blog apposta.) Bhas-soltu, kwistjonijiet bhal dawn jigu kkumplikati apposta halli jifhmuhom biss it-teologi u l-avukati kanonici. X'jimpurtahom mill-populin, l-aqwa li jhawduh kemm jifilhu sakemm ma jkunx jaf jekk hux gej jew sejjer; l-importanti li jivvota kontra r-referendum u mhux l-ugiegh tal-familji miksura u tfal imwewra ghax ommijiethom u missirijiethom iridu joqtlu lil xulxin. X'jimpurtahom mill-problemi socjali! Ghalhekk il-Knisja dejjem kienet kontra t-tixrid tal-gherf u t-taghlim ghax dawn jifthu l-imhuh u jgieghlu l-populin jahseb u jinfed il-hmerijiet u s-superstizzjonijiet li sqewh u ghadu jisquh. Ara x'kitbu fil-pastorali: "Kristjan irid jiehu decizjoni favur jew kontra d-divorzju skond it-twemmin tieghu. Ghall-Kristjan, il-ligi li tbiddel zwieg f'xi haga temporanja tmur kontra dak li jrid Alla. Ghal din ir-raguni, il-Kristjan li jiffovorixxi d-divorzju johloq qasma bejn it-twemmin tieghu u d-decizjoni li jixtieq jiehu; liema decizjoni li se tohlog konsegwenzi rreparabbli." Ilna nghidu f'dan il-blog li l-evidenza favur zwieg dejjiemi li ma jistax jinkiser ma tantx hi dokumentatat tajjeb fil-Bibbja u minn naha l-ohra, nara stramba kif Alla li dejjem jigi deskritt bhala "Imhabba Bla Qies" minflok jaghder familji mkissrin jehodha daqshekk qatta' bla habel maghhom ghax fallielhom iz-zwieg u jixtiequ jholluh biex jergghu jibdew hajja gdida ma' xi hadd iehor. Ma rridux ninsew insemmu l-annulament li toffrieh il-Knisja u li hu mistmerr anke mill-Kristjani stess ghax jafu li mahkum mill-korruzzjoni. Wara kollox, dan imexxi mill-avukati kanonici u f'Malta minn nofs tuzzana tal-qalba jimpalaw il-flus u jaghmlu hajjet in-nies mizerja. Importanti li n-nies jifhmu li rreparabbli jfisser minghajr rimedju u ghalhekk vot favur ir-referendum huwa fl-istess livell tad-Dnub il-Mejjet. Tassew inkredibbli kif il-Knisja ma' titghallem qatt u lesta terga taghmel l-istess zbalji li ghamlet hamsin sena ilu, u li hallew effetti dejjiema fuq hafna Laburisti li sal-lum ma jridux jafu b'Knisja. Biex tifhmu l-ipokrezija grassa tal-Knisja Kattolika Maltija, fl-istess pastorali taccetta il-pjanijiet tal-gvern li jiregola l-ligi tal-kohabitazzjoni minkejja li skond il-ligi t'Alla din dnub ukoll. Fl-ahhar mill-ahhar, jintrebah jew jintilef ir-referendum ghad-divorzju, telliefa wahda se jkun hawn: il-Knisja Maltija – ghaliex regghet fakkret lin-nies li baqghet l-istess wara hamsin sena u li lesta tirrikori ghat-tattici mahmuga li kulhadd kien haseb li mhux se terga tuza. Imma dawk in-nies qatt ma jinbidlu!
IL-KNISJA MALTIJA MA TITGHALLEM QATT